Diari Oficial de la Generalitat Valenciana


Sumari del DOGV 8240, del 22-02-2018 (2018/1659)

Extracte de la Resolució de 5 de febrer de 2018, de la vicerectora d'Estudis de Grau i Política Lingüística, per la qual es convoca la IV edició de Parlem d'Art de la Universitat de València.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8240

Data del DOGV
:   22-02-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/1659


Data del document
:   05-02-2018

Organisme emissor
:   Universitat de València

Tipus de document
:   Extracte

Descriptors 

:   * ajuda pública

Extracte de la Resolució de 5 de febrer de 2018, de la vicerectora d'Estudis de Grau i Política Lingüística, per la qual es convoca la IV edició de Parlem d'Art de la Universitat de València. [2018/1659]  
BDNS (identif.): 386612.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Beneficiaris  
Estudiants matriculats en la Universitat de València durant el curs acadèmic 2017-2018 en qualsevol de les ensenyances conduents a l'obtenció de títols universitaris oficials. Les propostes es poden presentar mitjançant una sol·licitud individual o col·lectiva. Cada participant o equip pot presentar només una sol·licitud i un projecte. En qualsevol cas, tots els membres d'un equip han de complir els requisits d'inscripció de la convocatòria.  
  
Segon. Objecte  
Seleccionar, en règim de concurrència competitiva, propostes que promoguen activitats de reflexió, debat, divulgació, anàlisi i crítica vinculades a l'art contemporani, i, en especial, a l'art públic.  
  
Tercer. Bases reguladores  
Les bases íntegres es poden consultar en el web https://www.uv.es/sedi i en la Base de Dades Nacional de Subvencions, a través del web:  
  
http://www.pap.minhap.gob.es/bdnstrans/es/index  
  
Quart. Quantia  
L'import total màxim de les ajudes a concedir és de 6.000 euros, que se sufragaran a càrrec del pressupost de la Universitat de València per a l'any 2018 del codi orgànic 6540067346. Cadascun dels projectes seleccionats podrà obtenir una dotació màxima de 1.000 euros.  
  
  
Cinqué. Termini de presentació de sol·licituds  
Les sol·licituds i els projectes es poden presentar des de l'endemà de la publicació de l'extracte d'aquesta convocatòria en el Diari Oficial de la Generalitat Valenciana (DOGV) i fins al dia 7 de maig de 2018.  
  
  
Sisé. Altres dades  
Les propostes presentades han de fomentar la participació i la formació dels estudiants. Les activitats poden consistir en conferències, ponències, xarrades, debats, taules redones, seminaris, o altres activitats semblants relacionades amb l'objecte de la convocatòria. Queden exclosos els projectes d'intervencions artístiques.  
  
València, 25 de febrer de 2018.- La vicerectora d'Estudis de Grau i Política Lingüística, p. d. (DOGV 17.01.2018): Isabel Vázquez Navarro.